
ZAPISNIK
1. seje komisije RZS za usposabljanje v ribištvu
v tem mandatu

Sestanek je bil v sredo, 17. avgusta 2022, z začetkom ob 17:00 uri v pisarni Ribiške zveze Slovenije v Ljubljani, Tržaška cesta 134.

Prisotni:
- k o m i s i j a:    Bojan LEVAI (predsednik komisije) ter člani: dr. Domen JAKLIČ, Mohor SLATNER,
- vabljeni:	 dr. Miroslav ŽABERL  (predsednik RZS), mag. Igor MILIČIĆ (sekretar RZS), Matija       VRTAČNIK.
Opravičili:           
- člani komisije:    Peter VALIČ.
- drugi vabljeni:	   /.

SKLEPČNOST:	Od  štirih so bili prisotni trije člani komisije. Sestanek je sklepčen.

Predlagan je bil dnevni red:

1. Konstitucija komisije in potrditev dodatnega člana komisije KUR tov. Vrtačnik Matijo, gospodarja RD Kočevje.
2. Strategija in načrt dela komisije za usposabljanje v mandatnem obdobju 2022-2027.
3. Poročilo o opravljenih izobraževanjih v letu 2022.
4. Obravnava prošnje RD Tolmin o možnosti manjšega števila prijavljenih za izvedbo ribiškega izpita.
5. Dopolnitev pravilnika o usposabljanju ribiških pripravnikov in opravljanju ribiških izpitov (določit starost pripravnika s katero lahko pristopi k opravljanju izpita in poslovnika o delu izpitnih komisij).
6. Program usposabljanj do konca leta.
7. Razno. 

AD 1

Konstitucija komisije in potrditev dodatnega člana komisije KUR tov. Vrtačnik Matijo, gospodarja RD Kočevje.

Predsednik komisije Bojan Levai vse prisotne pozdravi na prvem sestanku komisije v mandatu. Pove, da je bilo na seji UO RZS predlagano, da naj KUR pridobi še petega člana komisije. S strani predsednik RD Kočevje je Levai pridobil predlog za Matijo Vrtačnika, gospodarja RD Kočevje, ki se s kandidaturo strinja. 

Sprejet je bil:
Sklep 1: prisotni člani komisije soglašajo s kandidaturo Matije Vrtačnika za člana KUR in jo predajajo UO RZS v končno potrditev.

AD 2

Strategija in načrt dela komisije za usposabljanje v mandatnem obdobju 2022-2027.

Povzetek razprave: 
Dr. M. Žaberl: sistem usposabljanja na RZS vidi kot dobrega, a ga je tudi možno še izboljšati, nadgraditi (npr. posodobitev priročnikov). Veliko dela moramo še izvesti za realizacijo programa usposabljanja za športnega trenerja. Predlaga dogovor med člani KUR o zadolžitvah za ta program in nudenje pomoči TK pri  izvedbi tega programa. Predsednik RZS ugotavlja, da strokovna usposabljanja ribiškim funkcionarjem veliko pomenijo za krepitev znanja. Iz tega razloga smo na RZS uvedli posvete za vodstva RD, s čemer je potrebno nadaljevati. En od takih je bil nedavni posvet o posegih v vodotoke, ki je bil dokaj dobro obiskan. Tematika posvetov mora biti dovolj aktualna in zanimiva za vodstva RD, saj v nasprotnem primeru pozitivni učinek izgubimo. Letos jeseni bi ponovili usposabljanje za vodstva RD, ki ga je vodil Franc Polič. Predlaga izvedbo usposabljanje za vodja čuvajske in predsednike RD, z vključitvijo ribiške inšpekcije – analiza prijav RD v zadnjih 5 letih v prvi polovici leta 2023. M. Žaberl želi, da KUR na podlagi predstavljene vizije dela RZS, pripravi strategijo dela v tem mandatu, da bo v marcu naslednje leto bila v postopku potrjevanja na skupščini RZS.
M. Slatner – glede na zadnje aktualne dogodke s sušo in medijsko odzivnostjo, predlaga izvedbo usposabljanja za vodstva RD glede odnosov z javnostjo in ustreznih odzivov na javna občila. Izpostavlja, da mora biti odzivnost RD javna – konkretno v primeru poginov morajo slediti medijske objave o poribljavanju prizadetih rek. M. Vertačnik se strinja s tem predlogom, predsednik RZS pa izpostavi da RZS težko pride v medije s pozitivnimi zgodbami, žal smo tudi brez medijske strategije. 
B. Levai: termine usposabljanj lahko člani hitro dogovorimo prek koresp. sej ali prek videokonferenc.   Glede tem posvetov za RD predlaga  izvedbo izobraževanj glede možnosti prijav na evropske razpise in priprave projektov na zalogo, zato prosi sekretarja RZS I. Miličića, da to usposabljanje vnese v povpraševanje za RD o potrebah po usposabljanjih. 

Po razpravi so bili sprejeti:
Sklep 2: strokovna služba RZS do naslednje seje KUR pripravi analizo potreb RD po osnovnih in višjih oblikah usposabljanj za leto 2023.
Sklep 3: datum naslednje seje KUR se določi čim prej z namenom končne realizacije  urnika višjih oblik usposabljanj v letu 2023.

AD 3

Poročilo o opravljenih izobraževanjih v letu 2022.
Poročilo je podal B. Levai na podlagi podatkov iz baze KLEN.

Komisija je sprejela:
Sklep 4: komisija se je seznanila s poročilom o opravljenih izobraževanjih v letu 2022.
	

AD 4

Obravnava prošnje RD Tolmin o možnosti manjšega števila prijavljenih za izvedbo ribiškega izpita.
Povzetek razprave: člani so se seznanili z problematiko - vlogo  RD Tolmin v priloženem gradivu. Sekretar RZS je povedal, da je po analizi računovodkinje RZS, število 15 kandidatov tisto minimalno, ki še omogoča pozitivno finančno bilanco izvedbe ribiških izpitov. 
Predsednik KUR B. Levai je mnenja da je potrebno upoštevati prakso izvajanja izpitov na nivoju ZRD in da se RD Tolmin pridruži izvedbi izpitov na ravni ZRD Primorske. Nenazadnje lahko kandidat opravlja izpit kjerkoli v Sloveniji, s čemer po izkušnjah članov KUR do sedaj ni bilo težav. Predsednik RZS je postavil vprašanje ali je potrebno zvišati znesek kotizacije za osnovna in višja usposabljanja.

Po razpravi je komisija sprejela:
Sklep 5: komisija potrjuje, da je za izvedbo roka ribiškega izpita, potrebno dobiti najmanj 16 kandidatov.
Sklep 6: do naslednje seje računovodkinja RZS pripravi analizo stroškov za osnovne in za višje oblike usposabljanja z namenom odločanja o morebitnem večanju zneska kotizacije.


AD 5

Dopolnitev pravilnika o usposabljanju ribiških pripravnikov in opravljanju ribiških izpitov.

Povzetek razprave: na RZS je prispela vloga iz Koroške RD za mladoletnega člana, starega 15 let za opravljanje ribiškega izpita. Pojavlja se vprašanje, pri katerem letu starosti lahko kandidat opravlja ribiški izpit?  Predsednik RZS je opozoril na odgovor člana KPV Petra Solarja, da je v vzorcu akta - statut za RD - predvideno da lahko ribiški izpit opravi posameznik, ki ima dopolnjeno 15. leto starosti in je bil tri leta neprekinjeno član RD, prav tako pa mora opraviti polletni pripravniški staž. Prisotni se strinjajo, da je potrebno tako dikcijo zapisati v pravilnik RZS o usposabljanju ribiških pripravnikov. 

M. Žaberl: želi mnenja o ustreznosti trenutnega osnovnega ribiškega usposabljanja/ribiških izpitov; ali sistem ustrezno deluje ali je potrebna analizo uspešnosti? 
B.  Levai:  trenutni sistem ocenjuje kot ustrezen. 
M. Slatner: se strinja z Levaievo oceno. Pri osnovnem usposabljanju se dela resno, sam pa predlaga manjše rotacije članov izpitnih komisij. 
M. Vrtačnik: zanima ga, zakaj je veljavnost ribiškega izpita doživljenjsko, kaj je z obnovitvenimi izobraževanji? Ostali prisotni menijo da to vprašanje za seboj potegne velik strošek obnovitvenih seminarjev. 

Člani komisije so  po razpravi sprejeli:

Sklep 7: mladoletni član sme opraviti ribiški izpit po dopolnitvi 15. let starosti, če je bil pred tem najmanj tri leta nepretrgoma član ribiške družine.


AD 6

Program usposabljanj do konca leta.
Prisotni so razpravljali o vsebini usposabljanj do konca leta 2022.

Po razpravi so sprejeli:
Sklep 7:  predsednik RZS pokliče F. Poliča za vodenje posveta za vodstva RD s terminom izvedbe predvidoma v oktobru 2022.  
Sklep 8:  obnovitveni seminar za ribiške čuvaje se izvede v novembru. V primeru odsotnosti dr. M Žaberla kot predavatelja je nadomestni predavatelj za to področje Samo Novak iz RD Bled. 
Sklep 9: usposabljanje za ribiške  gospodarje se izvede  predvidoma 15. in 22. oktober - predavanja  in 5. november 2022-izpit. 
Sklep 10: sekretar RZS vpraša strokovno službo HŠRS po katerem členu njihovih pravil se priznava slovenski ribiški izpit v R Hrvaški.  


AD 8

Razno.

Pod to točko ni bilo razprave. 

Seja se je zaključila ob 18:30 uri. 
Vsi sklepi so bili sprejeti soglasno, razen kjer to ni posebej navedeno. 

Ljubljana, 23. avgust 2022.


Zabeležil:	Predsednik komisije:
mag. Igor MILIČIĆ	Bojan LEVAI
	

OPOMBA:	Sekretar RZS objavi zapisnik na spletnih straneh zveze po njegovi verifikaciji na seji UO.
Po verifikaciji na seji UO RZS sekretar RZS objavi zapisnik na spletni strani RZS

